สวัสดีค่ะ ประจำเดือนมา2รอบต่อเดือน ห่างกันประมาณ 14-17 วัน เป็นมา2เดือนแล้วค่ะ แล้วก็มีอาการจี๊ดๆที่ท้องน้อย แต่ไม่ปวดท้องและไม่หน่วงท้อง อาการแบบนี้เป็นอันตรายไหมคะ
สวัสดีค่ะ ประจำเดือนตามรอบปกตินั้น ควรจะมาทุกเดือน ห่างกัน 22-35 วันจากรอบก่อน การที่ประจำเดือนมาเร็วกว่า 22 วัน ถือว่าเร็วผิดปกติ และอาจเป็นเลือดออกจากสาเหตุอื่นๆเช่น การติดเชื้อที่ช่องคลอดหรือปากมดลูก มีอวัยวะภายในอุ้งเชิงกรานอักเสบ การมีเนื้องอกที่ปากมดลูกหรือมดลูก ภาวะแทรกซ้อนจากการตั้งครรภ์ ฮอร์โมนจากรังไข่ไม่สมดุล ผลข้างเคียงจากการใช้ยาคุมกำเนิดประเภทต่างๆดังนั้นน่าจะเป็นเลือดออกจากสาเหตุที่ผิดปกติได้ หากเลือดออกมากเป็นลิ่มเลือด ออกเยอะติดต่อกันเกิน 7 วัน หรือปวดหน่วงที่ท้องน้อยร่วมด้วย ควรรีบไปพบแพทย์เบื้องต้นงดการมีเพศสัมพันธ์ช่วงมีเลือดออกผิดปกติ ไม่ซื้อยาปรับฮอร์โมนใดๆมาใช้เอง ไม่สวนล้างช่องคลอด